বাইপাসে গাড়িতে তুলে মাদক খাইয়ে শ্লীলতাহানির অভিযোগ

কলকাতা: খাস কলকাতায় (Kolkata) নারী নির্যাতন। মাদক খাইয়ে শ্লীলতাহানির (Physical Abuse Young Woman) অভিযোগ উঠল। শ্লীলতাহানির পর ময়দান চত্বেরই তাঁকে ফেলে পালিয়ে যায় অভিযুক্তরা। নির্যাতিতা তরুণী চিকিৎসাধীন এসএসকেএম হাসপাতালে। ঘটনার তদন্তে নেমেছে প্রগতি ময়দান থানার পুলিশ। তরুণীর গোপন বয়ান নেওয়া হয়েছে। তাঁর অভিযোগের ভিত্তিতে তিন যুবকের খোঁজে তল্লাশি শুরু করেছে পুলিশ।

পুলিশ সূত্রে জানা যাচ্ছে, নির্যাতিতার বয়স ২৫ বছরের যুবতী। নির্যাতিতা তরুণী পূর্ব কলকাতায়। ঘটনাটি ঘটেছে শুক্রবার রাত ১০টা নাগাদ। সূত্রের খবর, বাইপাসের উপর আম্বেদকর ব্রিদ লাগোয়া একটি অংশের কাছে ওই যুবতী দাঁড়িয়ে ছিলেন। সেখান থেকেই গাড়িতে ওঠেন তিনি। তরুণীর অভিযোগ, সেই সময়ে একটি গাড়ি আসে। তাতে তিনজন ছিলেন। তাঁদের মধ্যে একজন তরুণীর পূর্ব পরিচিত। মাস তিনেক ধরে তাঁর সঙ্গে তরুণীর কথা হচ্ছে। অভিযোগ, তাঁকে খাবারের সঙ্গে এমন কিছু খাওয়ানো হয় যার জেরে বেশ কিছু সময়ের জন্য তিনি বেহুঁশ হয়ে পড়েন। গাড়ির মধ্যেই তাঁর শ্লীলতাহানি করা হয়।পরে ময়দান এলাকায় তাঁকে নামিয়ে দিয়ে চলে যায় গাড়িটি। তরুণীকে ওই অবস্থায় উদ্ধার করে এসএসকেএম হাসপাতালে নিয়ে যাওয়া হয়। সেখানে তিনি চিকিৎসাধীন।

আরও পড়ুন: SSC-তে বাড়ল আরও ‘দাগি’র সংখ্যা!

রাতে ওই এলাকায় টহল দিচ্ছিল পুলিশ। টহলরত পুলিশ কর্মীরাই তাঁকে উদ্ধার করেন। প্রগতি ময়দান থানার পুলিশ হাসপাতালে গিয়ে তরুণীর গোপন বয়ান নিয়েছে। তাঁর অভিযোগের ভিত্তিতে মামলা রুজু করেছে। অভিযুক্ত তিনজনের খোঁজ চলছে।

অন্য খবর দেখুন